CELEX: 
Language: da
Date: 2020-06-09 00:00:00
Title: KOMMISSIONENS DELEGEREDE FORORDNING (EU) …/… om ændring af bilag I til Europa-Parlamentets og Rådets forordning (EU) 2019/1021 for så vidt angår opførelsen af dicofol

EUROPA-
                             KOMMISSIONEN
                                                      Bruxelles, den 9.6.2020
                                                      C(2020) 3645 final
            KOMMISSIONENS DELEGEREDE FORORDNING (EU) …/…
                                          af 9.6.2020
   om ændring af bilag I til Europa-Parlamentets og Rådets forordning (EU) 2019/1021 for
                              så vidt angår opførelsen af dicofol
                                      (EØS-relevant tekst)
DA                                                                                       DA
 ---pagebreak---                                            BEGRUNDELSE
   1.        BAGGRUND FOR DEN DELEGEREDE RETSAKT
   Forordning (EU) 2019/1021 har til formål at beskytte menneskers sundhed og miljøet mod
   persistente organiske miljøgifte (POP) ved at forbyde, hurtigst muligt udfase eller begrænse
   fremstilling, markedsføring og anvendelse af stoffer, der er omfattet af
   Stockholmkonventionen, jf. forordningens artikel 1. På den niende konference mellem
   parterne i Stockholmkonventionen, der fandt sted i Genève i Schweiz fra den 29. april til den
   10. maj 2019, blev der truffet en afgørelse (SC-9/11) om at optage dicofol i bilag A til
   konventionen. Den Europæiske Union bakkede op om denne afgørelse på grundlag af Rådets
   afgørelse (EU) 2019/639. I henhold til artikel 15 i forordning (EU) 2019/1021 bør afgørelsen
   afspejles i bilag I til forordning (EU) 2019/1021, ved at der vedtages en særskilt delegeret
   retsakt herom.
   Ifølge Kommissionens afgørelse 2008/764/EF skulle tilladelser til plantebeskyttelsesmidler,
   der indeholder dicofol, i EU-medlemsstaterne trækkes tilbage senest den 30. marts 2009, og
   enhver frist for at afsætte eller anvende dem skulle udløbe senest den 30. marts 2010.
   Derudover er der ingen godkendt anvendelse i henhold til forordning (EU) nr. 528/2012 om
   biocidholdige produkter.
   2.        HØRINGER FORUD FOR RETSAKTENS VEDTAGELSE
   Ændringsforslaget blev drøftet med en ekspertgruppe ("POP CA-mødet") den 26. november
   2019, og gruppens bemærkninger blev taget i betragtning i videst muligt omfang. Gruppen
   består af repræsentanter for alle relevante interessenter, dvs. for medlemsstaterne, Det
   Europæiske Kemikalieagentur, den kemiske industri og civilsamfundet.
   Der blev gennemført en offentlig høring om udkastet til retsakt fra den 29. november til den
   27. december 2019. Der indkom ingen bemærkninger.
   3.        JURIDISKE ASPEKTER AF DEN DELEGEREDE RETSAKT
   Ved den delegerede retsakt ændres listen over kemikalier i bilag I på grundlag af udviklingen
   i henhold til konventionen, jf. artikel 15, stk. 1, i forordning (EU) 2019/1021.
DA                                                   1                                           DA
 ---pagebreak---                  KOMMISSIONENS DELEGEREDE FORORDNING (EU) …/…
                                                af 9.6.2020
   om ændring af bilag I til Europa-Parlamentets og Rådets forordning (EU) 2019/1021 for
                                    så vidt angår opførelsen af dicofol
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2019/1021 af 20. juni
   2019 om persistente organiske miljøgifte1, særlig artikel 15, stk. 1, og
   ud fra følgende betragtninger:
   (1)     Ved forordning (EU) 2019/1021 gennemføres Unionens forpligtelser i henhold til
           Stockholmkonventionen om persistente organiske miljøgifte2 ("konventionen") og i
           henhold til protokollen til 1979-konventionen om grænseoverskridende luftforurening
           over store afstande om persistente organiske miljøgifte3 ("protokollen").
   (2)     Bilag A til konventionen ("Udfasning") indeholder en liste over kemikalier, for hvilke
           hver part i konventionen skal forbyde og/eller træffe de nødvendige retlige og
           administrative foranstaltninger til at udfase deres fremstilling, anvendelse, import og
           eksport.
   (3)     Konferencen mellem parterne i konventionen ("partskonferencen") har i medfør af
           konventionens artikel 8, stk. 9, på sit niende møde besluttet at ændre bilag A til
           konventionen, således at dicofol optages i bilaget uden nogen undtagelser.
   (4)     Del A i bilag I til forordning (EU) 2019/1021, som indeholder en liste over de stoffer,
           der er opført i konventionen og i protokollen, samt stoffer, der udelukkende er opført i
           konventionen, bør derfor også ændres til at omfatte dicofol.
   (5)     Forordning (EU) 2019/1021 bør derfor ændres —
   VEDTAGET DENNE FORORDNING:
                                                  Artikel 1
   Bilag I til forordning (EU) 2019/1021 ændres som anført i bilaget til nærværende forordning.
                                                  Artikel 2
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   1
           EUT L 169/45 af 25.6.2019, s. 45.
   2
           EUT L 209 af 31.7.2006, s. 3.
   3
           EUT L 81 af 19.3.2004, s. 37.
DA                                                    2                                             DA
 ---pagebreak---    Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 9.6.2020.
                                               På Kommissionens vegne
                                               Formand
                                               Ursula VON DER LEYEN
DA                                               3                                           DA
 ---documentbreak---                              EUROPA-
                             KOMMISSIONEN
                                                     Bruxelles, den 9.6.2020
                                                     C(2020) 3645 final
                                                     ANNEX
                                           BILAG
                                              til
             KOMMISSIONENS DELEGEREDE FORORDNING (EU) .../...
   om ændring af bilag I til Europa-Parlamentets og Rådets forordning (EU) 2019/1021 for
                              så vidt angår opførelsen af dicofol
DA                                                                                       DA
 ---pagebreak---                                                BILAG
   I del A i bilag I til forordning (EU) 2019/1021 tilføjes følgende:
                 Stof                  CAS nr.     Einecs-nr.    Specifik undtagelse vedrørende
                                                                 anvendelse som mellemprodukt
                                                                    eller andre præciseringer
   "Dicofol                           115-32-2    204-082-0      —"
DA                                               1                                              DA